text: Gasudslip i Fredericia 
  13 januar 2010 kl. 09.15
  Shells havneterminal i Fredericia havde onsdag formiddag et udslip af butangas.
  Borede hul i røret 
  I forbindelse med en rutinemæssig undersøgelse af undergrunden på Shells havneterminal kom selskabet, der udfører undersøgelserne for Shell, til at bore et lille hul i en rørledning, der normalt transporterer butan fra raffinaderiet til skibe.
  
  Ingen kom til skade 
  Hullet forårsagede et lille udslip af butan. Ingen personer kom til skade ved uheldet, og gasdetektorer viser kun et meget lavt og ufarligt niveau af gas i luften på området.
  
  Hurtigt lukket
  Rørledningen blev hurtigt lukket. Næste skridt er at tømme rørledningen, hvorefter hullet vil blive repareret og eksporten af butan genoptaget.
  
  Samarbejde 
  Butangas er en delkomponent af råolie. Butan anvendes f.eks. til gasblus i private husholdninger, til gasgrill, i engangslightere og i campingudstyr.
  Fredericia Brandvæsen nedsatte en stab og samarbejdede med Shell om opgaven og om orientering til borgerne.
  